แรงขาย DELTA-JTS ฉุด SET ปิดเช้าลบ 5 จุด
SET ปิดเช้าลบ 5 จุด เผชิญแรงขาย DELTA-JTS กดดัชนี แนวโน้มช่วงบ่ายให้แนวรับ 1,615 จุด แนวต้าน 1,625 จุด
SET ปิดเช้าลบ 5 จุด เผชิญแรงขาย DELTA-JTS กดดัชนี แนวโน้มช่วงบ่ายให้แนวรับ 1,615 จุด แนวต้าน 1,625 จุด
5 ก.ย. 2565

โดยนักวิเคราะห์ กล่าวว่า ดัชนีตลาดหุ้นไทยวันนี้เคลื่อนไหวไซด์เวย์ในกรอบ หลังจากกระทรวงพาณิชย์แถลงอัตราเงินเฟ้อของไทยเดือน ส.ค.อยู่ที่ 7.86% ใกล้เคียงกับนักวิเคราะห์คาดที่ 8% ขณะที่มูลค่าการซื้อขายค่อนข้างน้อย เช่นเดียวกับตลาดหุ้นทั่วโลกที่เคลื่อนไหวไม่มากนัก เนื่องจากวันนี้ตลาดหุ้นสหรัฐปิดทำการเนื่องในวันแรงงาน
นอกจากนี้ นักลงทุนยังอยู่ระหว่างรอติดตามการประชุมของธนาคารกลางยุโรป (ECB) ในวันที่ 8 ก.ย. ที่อาจทำให้เกิดความกังวลต่อการฟื้นตัวของเศรษฐกิจกลุ่มยุโรป รวมไปถึงภาวะการขาดแคลนพลังงานด้วย
ขณะที่แนวโน้มช่วงบ่ายคาดว่าตลาดหุ้นไทยจะยังคงเคลื่อนไหวไซด์เวย์ต่อเนื่อง โดยให้แนวรับที่ 1,615 จุด และ แนวต้าน 1,625 จุด
“หากไม่มีผลกระทบของการปรับตัวลดลงของ DELTA และ JTS ที่มีผลกับดัชนีค่อนข้างมาก จะเห็นว่าการปรับตัวลดลงของดัชนีก็จะไม่มากนัก ซึ่งจะเห็นว่าดัชนีตลาดหุ้นไทยอยู่ในรูปของไซด์เวย์เพื่อรอผลการประชุม ECB ว่าจะมีทิศทางอย่างไรกับดอกเบี้ย” นักวิเคราะห์ กล่าว
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
ADVANC มูลค่าการซื้อขาย 1,168.08 ล้านบาท ปิดที่ 190.00 บาท ลดลง 1.50 บาท
BANPU มูลค่าการซื้อขาย 1,060.50 ล้านบาท ปิดที่ 14.30 บาท เพิ่มขึ้น 0.40 บาท
AOT มูลค่าการซื้อขาย 1,002.17 ล้านบาท ปิดที่ 71.75 บาท ลดลง 0.50 บาท
DELTA มูลค่าการซื้อขาย 885.67 ล้านบาท ปิดที่ 492.00 บาท ลดลง 18.00 บาท
KBANK มูลค่าการซื้อขาย 875.71 ล้านบาท ปิดที่ 153.00 บาท เพิ่มขึ้น 1.00 บาท